《报晖庵》
宋代·吕本中

寸草仰生活，春晖常照临。不知欲报德，何以见此心。

江汉有时竭，此心无浅深。魏氏有令德，传家非独今。

结庵在山阿，日瞻松柏林。仁风被远迹，猛兽不敢侵。

令子守直道，意往无崎嵚。遂令此乡人，得闻金玉音。

我行时序晚，回望西山岑。延领长太息，聊为纯孝吟。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。